open-index/open-wikipedia-markdown huggingface dataset:
Մարինա Վայսբանդ

**Մարինա Վայսբանդ** (; ), գերմանա-հրեական քաղաքական գործիչ։ 2011 թվականի մարտից մինչև 2012 թվականի ապրիլը եղել է  Գերմանիայի ցանցահենական կուսակցության քաղաքական տնօրեն։

## Կենսագրություն
Մեծացել է Կիևում՝ Իգոր Վայսբանդի և Օկսան Վայսբանդի ընտանիքում։ Մարիայի պապիկը մասնակցել է Երկրորդ համաշխարհային պատերազմին։ 1994 թվականին ընտանիքը տեղափոխվել է Գերմանիա՝ Վուպերտալ՝ հրեա ներգաղթյալների ընդունելության ծրագրով։ Դպրոցն ավարտելուց հետո 2006 թվականին Մյունստերի համալսարանում սովորել է հոգեբանություն։

2009 թվականին միացել է գերմանական Ցանցահենական կուսակցությանը։ Աղջկան իր նոր մտքերի շնորհիվ նկատել են ոչ միայն Մյունստերում, այլ նաև Բեռլինում։ 2011 թվականի մայիսին ցանցահենների համագերմանական համագումարին ընտրվել է յոթ համանանախագահներից մեկը՝ համագումարի պատգամավորներից հավաքելով  67% ձայն։ Նրա վարման ժամանակ առաջ են եկել քաղաքական խնդիրներ։ Այդ պատճառով նա չի կարողացել մեկնել Բեռլին՝ չնայած որ աշխատանքի մեծ մասը կատարվում էր համացանցի միջոցով։ Կուսակցության ղեկավարները ապրում են տարբեր շրջաններում, իսկ գլխավոր գրասենյակը գտնվում է մայրաքաղաքում։ 2011 թվականի սեպտեմբերի 18-ի Բեռլինում տարածաշրջանային ընտրությունների ժամանակ Ցանցահենական կուսակցության առաջին տեղ գրավելու շնորհիվ հասարակության մեծ մաս սկսել է ճանաչել Մարինային։

2012 թվականի ապրիլին Ցանցահեններ կուսակցության այլ բարձրաստիճան գործիչների աջակցությամբ նա իր կուսակցության անդամներին կոչ է արել սեփական շարքերում պայքարել հակասեմականության և աջ ծայրահեղականության դեմ։ Դրանից կարճ ժամանակ անց Մարինան հայտարարել է, որ չի ձգտելոււ հաջորդ ամիս վերընտրվելուն՝ պատճառաբանելով կրթության վրա ուշադրությունը կենտրոնացնելու անհրաժեշտությունը։ Նա չի բացառել համալսարանն ավարտելուց հետո քաղաքականություն վերադառնալը։

Մարինան կուսակցության ամենահայտնի նախագահն է, նրա բնական ոճը գրավում է հատկապես երիտասարդ ընտրողներին։ Նրա հոբին նկարչությունը, գեղանկարչությունը, տանգոն և դերային խաղերն են։ 2013 թվականի հունվարին ճանաչվել է ամենագրավիչ կին քաղաքական գործիչ։

Ամուսնացել է Մարկուս Ռոզենֆելդի հետ (2013 թվականից)։ 2016 թվականին Aula նախագծի համար լքել է Ցանցահենական կուսակցությունը։

## Ծանոթագրություններ

## Գրականություն
* 
* 

## Արտաքին հղումներ
* 
* 
* 
* 
* 
* 
* 
* 

Կատեգորիա:Գերմանիայի կին քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Գերմանիայի քաղաքական գործիչներ
Կատեգորիա:Ուկրաինայի հրեաներ
Կատեգորիա:Ցանցահենական կուսակցություններ
Կատեգորիա:Գերմանիայի հրեաներ
Կատեգորիա:Մյունստերի համալսարանի շրջանավարտներ
Սանդրա Էլկասևիչ

**Սանդրա Էլկասևիչ,** օրիորդական ազգանունը՝ **Պերկովիչ** (, ), խորվաթ սկավառականետորդ, օլիմպիական կրկնակի չեմպիոն (2012, 2016), աշխարհի կրկնակի չեմպիոն (2013, 2017), Եվրոպայի հնգակի չեմպիոն (2010, 2012, 2014, 2016, 2018)։

## Կենսագրություն
Թեթև աթլետիկայով սկսել է զբաղվել 8 տարեկանից, 2009 թվականին ծանր վիրահատություն է տարել՝ ապենդիկսի հեռացում, որից հետո կորցրել է 15 կիլոգրամ։ 2010 թվականին վերադարձել է նախկին մարզավիճակին և հաղթել է իր առաջին խոշոր մրցաշարում՝ Եվրոպայի առաջնությունում։ 2011 թվականի ամռանը բռնվել է խթանիչներ օգտագործելու մեջ (փորձանմուշներում հայտնաբերվել են մեթիլգեքսամինի կիրառման հետքեր), ինչից հետո մարզուհին որակազրկվել է 6 ամսով։ 2012 թվականին նորից հաղթել է Եվրոպայի չեմպիոնատին։

2012 թվականին 69,11 մետր արդյունքով նվաճել է ոսկե մեդալ՝ Լոնդոնում տեղի ունեցող Ամառային օլիմպիական խաղերում։ 2016 թվականին Ռիոյում կրկնել է այդ նվաճումը 69,21 մետր արդյունքով։

2014 թվականին մայիսի 30–ին դարձել է «Prefontaine Classic» մրցույթի հաղթող՝ 69,32 ռեկորդային արդյունքով։ Հաղթել է Եվրոպայի սկավառականետության առաջնությունը, սահմանել է 71,08 մետր անհատական ռեկորդ։

2017 թվականին 70,31 մետր արդյունքով նվաճել է Լոնդոնում կայացած աշխարհի առաջնությունան ոսկե մեդալ։

## Պետական մրցանակներ
* Տրպիմիր իշխանի շքանշան (2017 թվականի սեպտեմբերի 26)՝ *2017 թվականին [[Լոնդոն]]ում կայացած աշխարհի առաջնությունում հաղթելու համար*։
* Բրանիմիրա իշխանի շքանշան (2016 թվականի հոկտեմբերի 10)՝ *2016 թվականին [[Ռիո դե Ժանեյրո]]յում կայացած Օլիմպիական խաղերին հաղելու համար*։
* Խորվաթյան աստղի շքանշան Ֆրանո Բուչարայի դեմքով (2012 թվականի սեպտեմբերի 25)՝ *2012 թվականին [[Լոնդոն]]ում կայացած Օլիմպիական խաղերի հաղթանակի համար*։

## Ծանոթագրություններ

## Արտաքին հղումներ
* 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Խորվաթիայի կին քաղաքական գործիչներ
Կատեգորիա:Խորվաթ պետական գործիչներ
Կատեգորիա:Աշխարհի չեմպիոններ
Ուորեն Էրլ Բերգեր

**Ուորեն Էրլ Բերգեր** (, ), Միացյալ Նահանգների գերագույն դատարանի գլխավոր դատավորը 1969 - 1986 թվականներին։ Նրա նախագահությամբ դատարանը մեկից ավելի որոշում կայացրեց հասարակական կյանքի կարևորագույն հարցերի վերաբերյալ՝ ներառյալ աբորտը, մահապատիժը, կրոնը, ռասայական բաժանումը կրթական հաստատություններում։

## Կենսագրություն
Ծնվել է Մինեսոտայի Սպոլետո քաղաքում մեծ ընտանիքում։ Նրա պապը ՝ Ջոզեֆ Բերգերը, որը գաղթել է Շվեյցարիայից, կռվել է Հյուսիսային կողմում ՝ քաղաքացիական պատերազմի ժամանակ։

Նա իր մանկությունն անցկացրել է մի ֆերմայում Սպոլետոի ծայրամասում։ Ընտրվել է ուսանողական խորհրդի ղեկավար։ Նա խաղում էր հոկեյ, ֆուտբոլ և զբաղվում էր լողով։ Նա թերթերի համար հոդվածներ է գրել սպորտային թեմաների վերաբերյալ։ 1925 թվականին ավարտել է դպրոցը։

Նշանակվել է նախագահ Ռիչարդ Նիքսոնի կողմից։

1953 թվականին զբաղեցրել է Արդարադատության նախարարի տեղակալի պաշտոնը, իսկ երեք տարի անց նա նշանակվեց Կոլումբիայի շրջանի վերաքննիչ դատարանի դատավոր։

1986 թվականին հրաժարական տվեց ՝ որպես հանձնաժողովի նախագահ՝ նշելու Միացյալ Նահանգների Սահմանադրության 200-ամյակը։

Թաղված է Արլինգթոնի ազգային գերեզմանատանը։

## Ծանոթագրություններ

Կատեգորիա:Ամերիկացի իրավաբաններ
Կատեգորիա:ԱՄՆ-ի քաղաքական գործիչներ
Կատեգորիա:20-րդ դարի ամերիկացի քաղաքական գործիչներ
Կատեգորիա:Ամերիկացի փաստաբաններ
Սիլվիա Փինել

**Սիլվիա Փինել** (, ), ֆրանսիացի քաղաքական և պետական գործիչ, Ձախ արմատական կուսակցության ներկայացուցիչ (2016-2017)։

## Կենսագրություն
Սիլվիա Փինելը ծնվել է 1977 թվականի սեպտեմբերի 28-ին։ Դատական վեճերի ու արբիտրաժի և հիմնարար մասնավոր ու եվրոպական իրավունքի ոլորտներում ստացել է հատուկ բարձրագույն կրթության (DESS) ու գիտական դիպլոմներ։

Սիլվիա Փինելի հորեղբայրը՝ սենատոր Պիեռ Տաժանը, որը մահացել է 1984 թվականին, ընկերացել Է քաղաքական գործիչ Ժան-Միշել Բայլեի հետ, իսկ վերջինս, արդեն լինելով Ձախ արմատական կուսակցության նախագահ, 2002 թվականին, երբ Սիլվիան ավարտել է իր կրթությունը, աշխատանքի է ընդունել Թարն է Գարոն դեպարտամենտի գլխավոր խորհրդում, որի նախագահն էր եղել այն ժամանակ։ 2004 թվականին Փինելը նշանակվել է Բայլեի աշխատակազմի ղեկավար։

2007-2012 թվականներին եղել է Ֆրանսիայի Ազգային ժողովի պատգամավոր՝ Թարն է Գարոն դեպարտամենտի 2-րդ շրջանից։

2010 թվականին ընտրվել է Միջին Պիրենեյան մարզի խորհրդի պատգամավոր։

Թարն է Գարոն դեպարտամենտում ղեկավարել է Ձախ արմատական կուսակցության բաժինը, 2011 թվականի ապրիլին անդամակցել է կուսակցության ազգային ղեկավարությանը՝ դառնալով քաղաքացիական իրավունքների, անվտանգության և արդարադատության հարցերով նախագահի տեղակալ։

2012 թվականի մայիսի 16-ին Էրոյի կառավարությունում նշանակվել է արհեստների, առևտրի և զբոսաշրջության նախարար-պատվիրակ։

2014-2016 թվականներին Մանուել Վալսի առաջին կառավարությունում եղել է Ֆրանսիայի բնակարանային տնտեսության, տարածքների հավասարության և գյուղական շրջանների նախարար։

2016 թվականի փետրվարին լքել է կառավարությունը և վերադարձել տարածաշրջանային մակարդակ՝ զբաղեցնելով Օքսիտանիայի տարածաշրջանային խորհրդի փոխնախագահի պաշտոնը։

2016 թվականի փետրվարի 17-ին ժամանակավորապես գլխավորել է Ձախ արմատական կուսակցությունը մինչև համագումարի անցկացումը՝ փոխարինելով Ժան Միշել Բայլեին, 2016 թվականի սեպտեմբերի 3-ին Լա Ռոշելի համագումարում ընտրվել է կուսակցության նախագահ։

2016 թվականին կրկին Ազգային ժողով է ընտրվել Թարն է Գարոն դեպարտամենտի 2-րդ շրջանից։

2016 թվականի նոյեմբերի 26-ին առանց փրայմերիզ անցկացնելու 344 կողմ, 46 դեմ, 18 ձեռնպահ ձայներով 2017 թվականի նախագահական ընտրություններում ընտրվել է Ձախ արմատական կուսակցության թեկնածու։

2016 թվականի դեկտեմբերին չորս սոցիալիստների և մյուս կուսակցությունների երեք ներկայացուցիչների թվում պայքարի մեջ է մտել նախագահական ընտրություններում միասնական թեկնածություն առաջադրելու համար (փրայմերիզների երկու փուլ նշանակվել է 2017 թվականի հունվարի 22-ին և 29-ին)։

2017 թվականի հունվարի 22-ին փրայմերիզի առաջին փուլում ստացել է ձայների 1,97 %-ը։

2017 թվականի դեկտեմբերի 9-ին կուսակցության նախագահի պաշտոնը թողել է Արմատական կուսակցության հետ միավորվելու և արմատական, սոցիալական և լիբերալ շարժման ձևավորման մասին որոշում կայացնելու պատճառով, սակայն 2019 թվականի փետրվարին հայտարարել է այդ քաղաքական նախագծի ձախողման և նախկին Ձախ արմատական կուսակցության վերստեղծման մասին։

## Ծանոթագրություններ

## Արտաքին հղումներ
* 

Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի համալսարանների շրջանավարտներ
Կատեգորիա:Ֆրանսիայի նախարարներ
Կատեգորիա:Ֆրանսիացի պետական գործիչներ
Քլեր Քեյմ

**Քլեր Քեյմ** (կամ **Կլեր Կեմ**; ; ), ֆրանսիացի դերասանուհի և երգչուհի։

## Կենսագրություն
Ծնվել է Սանլիս քաղաքում՝ ճարտարապետի և ատամնաբույժի ընտանիքում, իրական ազգանունը՝ Լեֆևր։ 1990-ական թվականների սկզբին դերասանական վարպետություն է սովորել Ֆրանսուա Ֆլորանի և Դոմինիկ Մինոյի դասընթացներին։ 1990-ականների կեսերից նկարահանվել է կինոյում և հեռուստատեսությունում, խաղացել է Փարիզի թատրոնում, Մոնպարնասի թատրոնում, Ելիսեյան դաշտերի թատրոնում և այլ թատրոններում։

2001 թվականին Քեյմը հանդես է եկել Ouakam երաժշտական խմբի հետ։ 2005 թվականից նա որպես երգչուհի պարբերաբար մասնակցել է բարեգործական համերգների։ 2011 թվականի հունվարին թողարկվել է նրա նորամուտային ալբոմը։

## Անձնական կյանք
Երկար ժամանակ Քեյմը հանդիպել է ֆրանսիացի դերասան Ֆրեդերիկ Դիֆենթալի հետ։ Այժմ նա հանդիպում է նախկին ֆուտբոլիստ Բիքսանտ Լիզարազուի հետ, 2008 թվականին նիանք ունեցել են դուստր՝ Անյա անունով։

## Ընտրված ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* Քլեր Քեյմի կենսագրությունը
* 

Կատեգորիա:Ֆրանսիացի երգչուհիներ
Կատեգորիա:Ֆրանսիացի դերասանուհիներ
Կատեգորիա:21-րդ դարի երգչուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Անցիրանանա ծոց

**Անցիրանանա ծոց** (նաև հայտնի է որպես *Դիեգո-Սուարեսի ծովածոց*), բնական ծոց, որը ձգվում է Մադագասկարի հյուսիսարևելյան ափի երկայնքով 20 կիլոմետր (12 մղոն) հյուսիսից հարավ։ Ջրերի միջին խորությունը կազմում է ավելի քան 20 մ (66 ոտք), իսկ հիմնականը կարող է լինել 50 մ (160 ֆտ)։

Ծոցի հիմնական քաղաքը՝ Ացիրանանան է, որը գտնվում է գետային տարածքում։

## Պատմություն
Ծոցն առաջին անգամ գրանցվել է եվրոպական հետազոտողների կողմից 1500 թվականին. արքայազն Հենրիին ծառայող նավաստիները ծոցն անվանել են ի պատիվ իրենց առաջնորդ Դիեգո Դիասի։ Ծոցը հետագայում` «Ոսկե դարաշրջանում», օգտագործվել է մի շարք ծովահենների և մասնավոր անձանց ապաստան ապահովելու համար, և այն, ենթադրաբար, եղել է Լիբերտալիայի լեգենդար ծովահենների գտնվելու վայր։

## Ծանոթագրություններ

## Արտաքին հղումներ
* Sea-seek.com: nautical map of the ''Bay of Diego Suarez''

Կատեգորիա:Ծոցեր այբբենական կարգով
Կատեգորիա:Հնդկական օվկիանոսի ծոցեր
Կատեգորիա:Մադագասկարի աշխարհագրություն
Ժոզեֆին Ժապի

**Ժոզեֆին Ժապի** (; ), ֆրանսիացի դերասանուհի, առաջադրվել է «Սեզար» և «Լյումիեր» մրցանակների համար`«Ես շնչում եմ» ֆիլմում կատարած Չարլիի դերով։

## Կենսագրություն
Ժոզեֆին Ժապին ծնվել է 1994 թվականին Փարիզում։ 2005 թվականին՝ 10 տարեկան հասակում, նորամուտ է կատարել կինոյում «Մոխրագույն հոգիներ» ֆիլմով։

2012 թվականին նկարահանվել է Կլոդ Ֆրանսուայի կյանքի մասին պատմող «Իմ ուղին» կենսագրական ֆիլմում, որտեղ կատարել Է Ֆրանս Գալլի դերը։ 2014 թվականին Լու դե Լաաժի հետ միասին հայտնվել է Մելանի Լորանի «Ես շնչում եմ» ֆիլմի գլխավոր դերերում։ Այս աշխատանքը կատարողներին բերել է «Սեզար» և «Լյումիեր»  մրցանակների «ամենախոստումնալից դերասանուհի» անվանակարգում, ինչպես նաև քննադատների կողմից բարձր գնահատականների։

Ժապին սովորել է Լիոնի քաղաքական հետազոտությունների ինստիտուտում։ Հանդիպում է շեֆ-խոհարար Ժան Իմբերտի հետ, ով մինչ այդ ռոմանտիկ հարաբերությունների մեջ է եղել Ալեքսանդրա Ռոզենֆելդի հետ։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կինոռեժիսորներ
Սևիմ Դագդալեն

**Սևիմ Դագդալեն** (, ), թուրքական ծագում ունեցող գերմանացի քաղաքական գործիչ, Ձախեր կուսակցության անդամ, Բունդեսթագի պատգամավոր։

## Կենսագրություն
Ծնվել է քուրդ-էմիգրանտի ընտանիքում։ 1997 թվականին ավարտել է դպրոցը և Մարբուրգի համալսարանում սկսել է սովորել օրենքներ, 2001- 2002-ական թվականներին սովերել է Ադալայիդի համալսարանում, իսկ ավելի ուշ՝ Քյոլնի համալսարանում:

1993-2001-ական թվականներին եղել է Ժողովրդավարական աշխատանքային միությունների ֆեդերացիայի երիտասարդական կոմիտեի անդամ։ 2003 թվականի փետրվարից եղել է կոմիտեի գործկոմի անդամ։ 2005 թվականի մարտին դարձել է Գերմանիայում ներգաղթյալների ֆեդերացիայի հիմնադիրներից մեկը։

Աշխատել է թարգմանչուհի։ Համագործակցում է գերմանական և թուրքական ԶԼՄ-ների հետ։

2005 թվականին ընտրվել է բունդեսթագի պատգամավոր՝ հաղթանակ տանելով Հյուսիսային Ռեյն-Վեստֆալիայի դաշնային ընտրական շրջանից մեկում։ Համարվում է արտաքին գործերի կոմիտեի անդամ։ Լոնդոնում Էկվադորի դեսպանատանը հանդիպել է Ջուլիան Ասանժի հետ։

Նրա հարցման համաձայն՝ Գերմանիայի խորհրդարանի գիտական կոմիտեն հաստատել է 2019 թվականի վերջին Թուրքիայի և Լիբիայի Սարաջի կառավարության միջև ստորագրված բացառիկ տնտեսական գոտիների մասին համաձայնագրի ոչ լեգիտիմությունը, որը, խախտելով միջազգային ծովային իրավունքը, անտեսում է հունական կղզիների և Կիպրոսի տնտեսական գոտիները։ Դրանից հետո Դագդալենը պնդել է՝ «Յուրաքանչյուր ոք, ով Թուրքիայի նախագահի նման խախտում է տարածաշրջանում իրավունքը և ագրեսիվ արտաքին քաղաքականությամբ աջակցում է տարածաշրջանում իսլամիստական ահաբեկչությանը, չի կարող լինել մեր գործընկերը»։

## Տես նաև
* Այդան Օզոգուզ

## Ծանոթագրություններ

## Արտաքին հղումներ
* Սևիմ Դագդալենի անձնական կայքը
* Բունդեսթագի կայքում Սևիմ Դագդալենի կենսագրությունը

Կատեգորիա:Գերմանիայի քաղաքական գործիչներ
Կատեգորիա:Թուրքական ծագմամբ գերմանացիներ
Կատեգորիա:Գերմանացի կանայք
Կատեգորիա:21-րդ դարի քաղաքական գործիչներ
Կատեգորիա:Մարբուրգի համալսարանի շրջանավարտներ
Կատեգորիա:Գերմանացի լրագրողներ
Կատեգորիա:Գերմանացի թարգմանիչներ
Կատեգորիա:Գերմանացի իրավաբաններ
Մյուրիել Պենիկո

**Մյուրիել Պենիկո** (, ), ֆրանսիացի կին գործարար, աշխատանքի նախարար (2017-2020)։

## Կենսագրություն
### Վաղ տարիներ
1975 թվականին Փարիզ-Նանտերի համալսարանում ստացել է պատմության բակալավրի աստիճան, 1976 թվականի՝ դասավանդման մեթոդիկայի մագիստրոսի աստիճան (*Sciences de l'éducation*)։ 1980 թվականին Ստրասբուրգի համալսարանում ստացել է կլինիկական հոգեբանության գծով գիտությունների խորացված ուսումնասիրության դիպլոմ (DEA), 1995 թվականին մասնակցել է «INSEAD»-ի դասընթացին։

1976-1985 թվականներին զբաղվել է տեղական ինքնակառավարման մարմինների հարցերով, այդ թվում՝ տեղական ինքնակառավարման պետական ծառայության ազգային կենտրոնում (*CNFPT*), գլխավորել է մանկության և պատանեկության հարցերով Լոթարինգիայի կենտրոնը (*CLEJ — Centre lorrain pour l’enfance et la jeunesse*)։

### Ձեռնարկատիրական գործունեություն
1993-1996 թվականներին աշխատել է «Danone» խմբի կադրերի ուսուցման գծով տնօրեն։ 1996-2000 թվականներին եղել է «Danone» խմբի մենեջերների որակավորման բարձրացման գծով տնօրեն, 2000-2002 թվականներին եղել է կադրային քաղաքականության գծով տնօրեն։

2002-2008 թվականներին աշխատել է «Dassault Systèmes»-ի գլխավոր տնօրենի տեղակալ, որտեղ նույնպես պատասխանատու էր կադրային քաղաքականության համար։

2008-2013 թվականներին զբաղեցրել է «Danone» խմբի կադրերի գծով տնօրենի պաշտոնը։

2014-2017 թվականներին եղել է «Business France» գործակալության գլխավոր տնօրեն։

Աշխատել է «Orange» ընկերությունում, 2014 թվականին ընդգրկվել է Փարիզի «Aéroports de Paris» օդանավակայանների կառավարող ընկերության ղեկավարության կազմում։

### Քաղաքական փորձ
Պենիկոն իր գործունեությունն սկսել է Աշխատանքի նախարարությունում, այդ թվում՝ 1990-ական թվականների սկզբին եղել է աշխատանքի նախարար Մարտին Օբրիի խորհրդականը։ 2006-2009 թվականներին գլխավորել է Աշխատանքի, զբաղվածության և մասնագիտական ուսուցման ազգային ինստիտուտը (*Institut national du travail, de l’emploi et de la formation professionnelle*): Ղեկավարել է Սոցիալական երկխոսության բարձրագույն խորհուրդը։

2017 թվականի մայիսի 17-ին ստացել է աշխատանքի նախարարի պաշտոնն Էդուարդ Ֆիլիպի կառավարությունում։

2017 թվականի հունիսի 21-ին այդ պաշտոնը պահպանել է Ֆիլիպի երկրորդ կառավարության ձևավորման ժամանակ։

2020 թվականի հուլիսի 6-ին կառավարության կազմից հեռացվել է Կաստեքսի կաբինետի ձևավորման ժամանակ, որտեղ աշխատանքի նախարարի պաշտոնն ստացել է Էլիզաբեթ Բորնը։

## Ծանոթագրություններ

## Արտաքին հղումներ
* 

Կատեգորիա:Պատվո լեգեոնի շքանշանի ասպետներ
Կատեգորիա:Ստրասբուրգի համալսարանի շրջանավարտներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի նախարարներ
Կատեգորիա:Ֆրանսիացի քաղծառայողներ
Կատեգորիա:Բիզնեսի կառավարիչներ
Կատեգորիա:Ֆրանսիացի գործարարներ
Մա Լին

**Մա Լին** (, ),  սեղանի թենիսի չինացի խաղացող, օլիմպիական եռակի չեմպիոն, աշխարհի բազմակի չեմպիոն և  աշխարհի գավաթակիր։  Պատմության մեջ ամենատիտղոսակիր թենիսիստներից մեկն է։

## Սպորտային կարիերա
Մա Լինը սկսել է սեղանի թենիսով զբաղվել 6 տարեկանից, 1992 թվականին ներգրավվել է տեղական թիմի կազմում, 1994 թվականին՝ 14 տարեկանում, ընգրկվել է Չինաստանի հավաքականում։ 1999 թվականին դարձել է աշխարհի առաջնության արծաթե մրցանակակիր։ 2000 թվականին Մա Լինը նվաճել է աշխարհի գավաթը։ 2004 թվականին զույգային խաղաձևով դարձել է օլիմպիական չեմպիոն, իսկ 2008 թվականին նվաճել է օլիմպիական ոսկե մեդալ՝ ամենավարկանշային մենախաղում։

Մա Լինը իր կարիերայի ընթացքում նվաճել է բարձրագույն բազմաթիվ մրցանակներ, բայց ոչ մի անգամ մենախաղերում չի կարողացել դառնալ աշխարհի չեմպիոն։ Մա Լինը մեդալ է նվաճել աշխարհի տասնչորս առաջնություններում, մենախաղերում երեք անգամ եղել է արծաթե մրցանակակիր և երկու անգամ բրոնզե մեդալակիր։

2012/2013 մրցաշրջանում հանդես է եկել «УГМК Верхняя Пышма» ռուսական ակումբում։

### Խաղի ոճը
Մա Լինը գրոհող ոճի խաղացող է, մականը ասիական ձևով է պահում։ Աշխարհում բարձրագույն մակարդակի խաղացողներից մեկն է, որն սկսել է օգտագործել մականի հետևի կողմը՝ ասիական բռնելաձևով՝ թոփ սպինի ուժեղ բեքհենդի հարվածի համար։

## Ծանոթագրություններ

## Արտաքին հղումներ
* Профайл спортсмена на сайте databaseOlympics.com 
* Официальная статистика Ма Линь на сайте ITTF 

Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Օլիմպիական չեմպիոններ
Անդրեյ Պարխոմենկո

**Անդրեյ Վիկտորովիչ Պարխոմենկո** (, ), խորհրդային, ուկրաինական և ռուսական ֆուտբոլիստ, պաշտպան և կիսապաշտպան, մարզիչ։

## Կարիերա
### Ակումբային
Օդեսայի ֆուտբոլի սան է։ Առաջին մարզիչները եղել են Ալեքսանդր Ռոզենշտրաուխն ու Պյոտր Ռուսանովը։ 1988 թվականին 2 խաղ է անցկացրել Նիկոպոլի «Կոլոսի» կազմում Տյումենի «Գեոլոգի» և  Պերմի «Զվեզդայի» դեմ։ 1989 թվականին տեղափոխվել է Օդեսայի «Չեռնոմորեց», որտեղ միայն մեկ խաղ է անցկացրել Զապորոժիեի «Մետալուրգի» դեմ գավաթի խաղարկությունում (1:1)։ 1991 թվականին խաղացել է Օդեսայի ԲՄԱ ակումբում։ 1992 թվականին պայմանագիր է կնքել «Թերեքի» հետ։ Մրցաշրջանի ավարտից հետո հեռացել է ակումբից և վերադարձել Ուկրաինա, որտեղ պաշտպանել է «Տավրիայի», «ՍԿ Օդեսայի», «Պոդոլիայի», «ՍԿԱ-Լոտո», «Չեռնոմորեցի» գույները։ 1999 թվականին համալրել է բուլղարական «Բոտև» ակումբի շարքերը։ 2000-2002 թվականներին Մոլդովայում խաղացել է «Շերիֆում», «Տիլիգուլում», «Տիրասպոլում», «Ագրոյում», որից հետո վերադարձել է Ուկրաինա՝ «Իվան» ակումբ։ 2004 թվականի մարտի 16-ին «Զակարպատիեի» կազմում մասնակցել է «Նիկոլաևի» դեմ միակ խաղին (3:1)։ Մրցաշրջանի ավարտից հետո տեղափոխվել է «Պալմիրա»։ 2005 թվականից հանդես է եկել «Սախալինում», որտեղ ավարտել է կարիերան 2008 թվականին։

### Մարզչական
2003 թվականին ղեկավարել է «Իվան» ֆուտբոլային ակումբը։ Ճանաչվել է սիրողական թիմերի Ուկրաինայի լավագույն մարզիչ։ 2007 և 2008 թվականներին եղել է «Սախալինի» գլխավոր մարզիչը։

2008 թվականից գլխավորել է «Դնեստրը» և «Օդեսան»։ 2012/13 թվականի մրցաշրջանում Օդեսայի մարզի ակումբների գլխավոր մարզիչների համար ռեկորդ է սահմանել Ուկրաինայի առաջին լիգայում պաշտոնական խաղերի քանակով․ «Դնեստրը» և «Օդեսա» ֆուտբոլային ակումբը ղեկավարել է առաջնության ընդհանուր առմամբ 147 օրացուցային խաղ (80+67)՝ առաջ անցնելով 15 տարի առաջ առաջատար Սերգեյ Մարուսինից, որը «Օդեսա» ֆուտբոլային ակումբը ղեկավարել է առաջին 129 պաշտոնական խաղերում։

2014 թվականին վերադարձել է «Սախալինի» մարզչական շտաբ և 2015 թվականի մարտ-ապրիլ ամիսներին կատարել է թիմի գլխավոր մարզիչի պարտականությունները։ 2015 թվականից մարզել է «Բալկաններ» ակումբը։ Նա դարձել է Ուկրաինայի առաջին մարզիչը, որ կարողացել է իր թիմը հասցնել երկու անընդմեջ չեմպիոնական տիտղոսների սիրողական լիգայում։

## Ձեռքբերումներ
### Խաղային
* Մոլդովայի առաջնության արծաթե մեդալակիր  - 1999/00
* Ուկրաինայի առաջին լիգայի հաղթող - 2003/04

### Մարզչական
* Ուկրաինայի չեմպիոն սիրողական թիմերի շրջանում - 2015, 2016
* Ուկրաինայի գավաթի եզրափակչի մասնակից սիրողական թիմերի շրջանում - 2015

## Անձնական կյանք
Կինը՝ Նատալիա։ Ունի երկու որդին՝ Կոնստանտին և Վադիմ։ Եղբայրը՝ Դմիտրին,  նախկինում եղել է հայտնի ֆուտբոլիստ, իսկ հետո դարձել է «Բալկաններ» ֆուտբոլային ակումբի մարզիչ։

## Ծանոթագրություններ

Կատեգորիա:Շերիֆի ֆուտբոլիստներ
Կատեգորիա:Տիրասպոլի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կանեփը Հայաստանում

**Կանեփը Հայաստանում**, անօրինական է բոլոր օգտագործողների համար։

Հայաստանում արտադրվում է փոքր քանակությամբ որոշ կանեփ, հիմնականում տեղական սպառման համար։ Կանեփի որոշ տեղական տեսակներ աճում են Հայաստանում վայրի բնության մեջ, սակայն այդ ծաղիկների մեծ մասը ոչնչացվել է պետության կողմից։ Հայաստանը նաև տարանցիկ ուղի է ծառայում Կենտրոնական Ասիայից եկող հաշիշի համար՝ ուղևորվելով Եվրոպա և Միացյալ Նահանգներ։

Կանեփը և հաշիշը Հայաստանում թմրանյութերի ապօրինի օգտագործման մեծ մասն են կազմում։ Հայաստանում թմրանյութերի օգտագործումը դեռահասների շրջանում Եվրոպայի ամենացածր ցուցանիշն ունի (4-7 %)։ Հայաստանում սպառումն ավելի տարածված է տղամարդկանց շրջանում։ Կանեփի օգտագործումը 2009 թվականին ապաքրեականացվելուց հետո նրանք, որոնք պահման համար ձեռբակալվել են, ենթարկվում են մեծ տուգանքների և միջին տևողությամբ բանտարկության՝ մոտ երկու ամիս ժամկետով։

2019 թվականին լուրեր էին շրջանառվում, որ կանեփը Հայաստանում ապաքրեականացվելու է, սակայն Հայաստանի առողջապահության նախարարությունը հաստատել է, որ նման ծրագրեր դեռ չկան։

## Ծանոթագրություններ

## Արտաքին հղումներ
*Օրինական կանեփ

Կատեգորիա:Հայաստանի քաղաքականություն
Կատեգորիա:Կանեփի իրացումն ըստ երկրի
Կատեգորիա:Հայաստանի հասարակություն
Ալբանա-թուրքական հարաբերություններ

Ալբանիայի Հանրապետության և Թուրքիայի Հանրապետության միջև դիվանագիտական հարաբերությունները պաշտոնապես հաստատվել են 20-րդ դարի 20-ական թվականներին։ Ալբանիայի և Թուրքիայի միջև հարաբերություններն ավանդաբար բարեկամական են մշակութային և պատմական գործոնների պատճառով։ Ալբանիան Անկարայում դեսպանատուն և Ստամբուլում գլխավոր հյուպատոսություն ունի։ Թուրքիան Տիրանայում նույնպես դեսպանատուն ունի։

Մեծամասամբ մուսուլման բնակչություն ունեցող երկու երկրներն էլ Իսլամական համագործակցության կազմակերպության անդամներ են։ Նրանք նաև ՆԱՏՕ-ի և Միջերկրածովյան միության լիիրավ անդամներ են։ Թուրքիան ԵՄ-ում թեկնածու երկրի կարգավիճակ ունի, Ալբանիան պոտենցիալ թեկնածու է։

Թուրքիայում բնակվում է ալբանական ծագում ունեցող մոտ 1,3 մլն քաղաքացի, որը չի կորցրել Ալբանիայի հետ մշակութային կապերը։ Իսկ Կոսովոյում կա փոքրամասնություն։

## Հարաբերություններ
Շատ ալբանացիներ, Օսմանյան կայսրության ժամանակ իսլամ ընդունելով, ծառայել են թուրքական սուլթաններին։ Ալբանիան վերջին երկիրն էր Բալկաններում, որը իրեն 1912 թվականի նոյեմբերի 28-ին անկախ հռչակեց Օսմանյան կայսրությունից։ Թուրքիան առաջիններից մեկն է ճանաչել Ալբանիայի անկախությունը։ 2010 թվականի փետրվարի 2-ի դրությամբ երկու երկրների քաղաքացիները կարող են իրենց տարածքներում մնալ մինչև՝ 90 օր առանց վիզայի։

2012 թվականի նոյեմբերին ալբանա-թուրքական հարաբերություններում լարվածություն առաջացավ այն բանից հետո, երբ Ալբանիան ձեռնպահ մնաց ՄԱԿ-ի քվեարկությունից՝ կազմակերպության մեջ Պաղեստինին պետության կարգավիճակ շնորհելու համար։ Թուրքիայի վարչապետը փորձեց համոզել Ալբանիայի կառավարությանը քվեարկել կարգավիճակի օգտին, սակայն այն պսակվեց անհաջողությամբ։ Էրդողանը լրագրողներին ասել է, որ ինքն անձամբ է զանգահարել նախագահ Սալի Բերիշային և խոսել է նրա հետ, ինչը ազդել է Ալբանիայի դիրքորոշման վրա, որը, դեմ քվեարկելու փոխարեն, ձեռնպահ է մնացել։

## Ծանոթագրություններ

## Աղբյուրներ
* Albanian embassies in Turkey
* Turkish embassy in Albania
* Turkish Ministry of Foreign Affairs about relations with Albania

Կատեգորիա:Թուրքիայի երկկողմ հարաբերություններ
Կատեգորիա:Ալբանիայի երկկողմ հարաբերություններ
Ռոլան Ժոֆե

**Ռոլան Ժոֆե** (, , Լոնդոն, Միացյալ Թագավորություն****;), անգլո-ֆրանսիական ծագմամբ կինոռեժիսոր, սցենարիստ և պրոդյուսեր։




## Կենսագրություն
Ռոլան Ժոֆեն ծնվել է 1945 թվականի նոյեմբերի 17-ին Լոնդոնում։ Դաստիարակվել է իր պապի՝ քանդակագործ Ջեյքոբ Էփսթայնի ընտանիքում (Էփսթայնի դստեր՝ Էսթերի հետ Ռոլանի հայրը ամուսնացել է երկրորդ անգամ)։ Նա սովորել է Հարավային Քենսինգտոնում գտնվող Շառլ դը Գոլի ֆրանսիական լիցեյում և Կարմել քոլեջում (Carmel College), որը միակ հրեական գիշերօթիկ դպրոցն էր Եվրոպայում (Օքսֆորդշիրում)։ Բարձրագույն կրթությունը ստացել է Մանչեստրի համալսարանում։

1970 -ական թվականներին աշխատել է թատրոնում որպես արտիստ։

1971-1980-ական թվականներին ամուսնացած է եղել դերասանուհի Ջեյն Լապոտեյրի հետ։ Ամուսնության արդյունքում ունեցել են մի որդի՝ Ռոուեն Ժոֆեն (ծնված՝ 1973 թվականին), որը նույնպես սցենարիստ և ռեժիսոր է։

Կինոյում նրա առաջնելույթը դարձել է «Մահվան դաշտերը» (1984) վավերագրական դրաման, որը հիմնված է Կամբոջայում կարմիր կհմերների գործողությունների վրա։ Ֆիլմի համար Ժոֆեն արժանացել է երեք մրցանակի և «Օսկար»-ի՝ լավագույն ռեժիսոր անվանակարգում։

«Օսկարի» երկրորդ անվանակարգը ռեժիսորը ստացել է իր հաջորդ՝ «Առաքելություն» (1986) ֆիլմի համար, որը պատմում է 18-րդ դարի վերջին Բրազիլիայում ճիզվիտ միսիոներների մասին։ Ֆիլմը դարձել Է Կաննի կինոփառատոնի «Ոսկյա արմավենու ճյուղ» մրցանակի դափնեկիր։

Ժոֆեի երրորդ՝ Ռոբերտ Օպենհեյմերի մասին «Fat Man and Little Boy» ֆիլմը նվիրված է ատոմային ռումբի ստեղծման պատմությանը։

2007 թվականի մայիսին Ժոֆեն սկսել է «Դու և ես» ֆիլմի նկարահանումները (աշխատանքային անվանումը ՝ «t.a.T.u. փնտրումներում»), հիմնված է Ռուսաստանի Պետդումայի պատգամավոր Ալեքսեյ Միտրոֆանովի ստեղծագործության վրա։

## Ֆիլմագրություն
* 1984 — Մահվան դաշտերը / *The Killing Fields*
* 1986 — Առաքելությունը / *The Mission*
* 1989 — Գեր մարդը և փոքրիկ տղան/ *Fat Man And Little Boy*
* 1992 — Հաճույքների քաղաք / *City of Joy*
* 1995 — Ալ կարմիր նամակը / *The Scarlet Letter*
* 1997 — Ցտեսությու՜ն, սիրեկան/ *Goodbye Lover*
* 2000 — Գող / *Vatel*
* 2007 — Առևանգում / *Captivity*
* 2011 —  Դու և ես / *You and I*
* 2011 — Այնտեղ բնակվում են վիշապները / *There Be Dragons*
* 2015 — Սիրահարները/ *The Lovers*
* 2015 — Տեքսասի վերականգնումը / *Texas Rising* (հեռուստասերիալ)

## Ծանոթագրություններ

## Արտաքին հղումներ
* 
* Roland Joffe: Sexual Provocateur No. 1

Կատեգորիա:21-րդ դարի կինոռեժիսորներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի ռեժիսորներ
Կատեգորիա:Լոնդոն քաղաքում ծնվածներ
Կատեգորիա:Կինոռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Ֆրանսիայի հրեաներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Ռոբերտ Լերոյ Ռիփլի

**Ռոբերտ Լերոյ Ռիփլի** (, ), ամերիկացի կոմիքսների նկարիչ, գործարար և մարդաբան-դիլետանտ։ Հենց նա է ստեղծել *Ripley's Believe it or Not! շոուն*, ռադիոշոուն և հեռուստատեսային ծրագրերը, որոնք ներառում են աշխարհի ամենատարօրինակ փաստերը։ Ռոբերտ Ripley-ի կողմից դիտարկվող թեմաները տարբերվում են սպորտային սխրանքներից մինչև տարբեր անսովոր և էկզոտիկ վայրերի մասին քիչ հայտնի փաստերով։

## Կենսագրություն
### Վերջին տարիներն ու մահը

Երկրորդ համաշխարհային պատերազմի ժամանակ Ռիփլին կենտրոնացել էր բարեգործական գործունեության վրա, սակայն պատերազմից հետո կրկին ակտիվացրել է իր գործունեությունը։ 1948 թվականին՝ *«Believe it or not!»* 20-ամյակին թողարկվեց *«Believe it or not!»* մուլտսերիալը, ռադիոշոուն մոտենում էր ավարտին և ծրագրում էր այն փոխարինել հեռուստաշոուով։ Դա բավականին համարձակ քայլ էր Ռիփլիի կողմից, քանի որ այն ժամանակ միայն փոքր թվով ամերիկացիներին էր հասանելի հեռուստատեսությունը։ Ռիփլիին հաջողվեց ավարտին հասցնել շոուի միայն երեսուն սերիա նախքան նրա՝ լուրջ առողջական խնդիրների հետևանքով հաշմանդամ դառնալը։ Ինչպես հաղորդվում է, նա կորցրել է գիտակցությունը իր վերջին շոուի նկարահանումների ժամանակ։ Նրա առողջությունը վատացել է, և 1949 թվականի մայիսի 27-ին՝ 58 տարեկան հասակում մահացել է Նյու Յորքում՝ սրտի կաթվածից։ Նա թաղվել է իր հայրենի Կալիֆոռնիայի Սանտա Ռոզա քաղաքում։

Հետաքրքիր է, որ Ռոբերտ Ռիփլին եղել է Հանանումա Մասակիտիի եզակի արձանի սեփականատերը։

## Արտաքին հղումներ
* Американец Роберт Рипли «Хотите верьте, хотите нет» 

## Ծանոթագրություններ

Կատեգորիա:Ամերիկացի լրագրողներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի մարդաբաններ
Կատեգորիա:Կեղծ հնագիտություն
Կատեգորիա:Կոմիքսների նկարիչներ
Կատեգորիա:Սրտամկանի ինֆարկտից մահացածներ
Միկո Օլավի Նուսիայնեն

**Միկո Օլավի Նուսիայնեն** (;), ֆինն դերասան։

## Կենսագրություն
Միկո Նոուսիայնենի ծնողները հայտնի ֆինն դերասաններ էյան և Հեյկին Նոուսիայններն են։

Միկոն 15 տարեկանում նորամուտը նշել է ֆիննական «Ruusun aika» սերիալում։ 1994 թվականին ընդունվել է թատերական ակադեմիա, որն ավարտել է 1998 թվականին։ Այդ ընթացքում նա ակտիվորեն նկարահանվել է ֆիննական հեռուստասերիալներում։ Նոուսիայնենի մասնակցությամբ առաջին խոշոր կինոնախագիծը եղել է «Going to Kansas City» ֆինա-կանադական ֆիլմը, որը թողարկվել է 1998 թվականին։ Այդ թողարկումից հետո Նոուսիայնենն ավելի ու ավելի պահանջված է դարձել ոչ միայն կինոյում, այլև թատրոնում։

2007 թվականի վերջին Ռենի Հարլինը նրան գլխավոր դեր է տալիս  «Մանգեյմ» ֆիլմի նկարահանումների համար։ Ֆինանսավորման խնդիրների պատճառով նկարահանումները հետաձգվեցին, իսկ նախագիծը սառեցվեց։ 2009 թվականին Հարլինը, թողնելով նախագիծը, սկսեց նկարահանել իր նոր ֆիլմը  «5 օր օգոստոսին», և Նուսյայնինին հրավիրեց  ֆիլմում նկարահնվելու,և տվեց գլխավոր դերերից մեկը  (կազակ Դանիելի դերը) ՝ առանց որևէ լսումների փուլ անցկացնելու։ Նոուսիայնենի դերի համար երկու ամիս գնացել է մարզադահլիճ, այնուհետև Վրաստանում նկարահանումների ժամանակ հրահանգչի ղեկավարությամբ սովորել է արտահայտություններ արտասանել ռուսերեն լեզվով (Ընդ որում, արտահայտությունների մեծ մասը նա պարզապես սովորել է չհասկանալով)։ Դերասանի արտաքինը ստեղծելու համար նրա վրա դաջվածքներ են արել, որը բանտ էր հիշեցնում։

## Ընտանիք
* Կին - Պետրա Կարյաինեն, ֆիննացի դերասանուհի։
* որդի - Նիլլա

## Ֆիլմագրություն
### Կինո

* Going to Kansas City (1998)
* Levottomat (2000)
* Hengittämättä ja nauramatta (2002)
* Kohtalon kirja (2003)
* Սիբելիուս (2003)
* Juoksuhaudantie (2004)
* Keisarikunta (2004)
* Taarka (Viro, 2008)
* Täällä Pohjantähden alla (2009)
* Viiden päivän sota (2011)
* Vares – pahan suudelma (2011)
* Օգոստոսի 5 օր (2011)
* Մաններհեյմ (Նախագիծը սառեցված է)

### Հեռուստասերիալներ
* Ruusun aika (1990—1991)
* Blondi tuli taloon (1994)
* Nitrokabinetti (1998)
* Lapinpoika (TV-elokuva, 1999)
* Jurismia! (2002)
* Beatlehem (TV-elokuva, 2003)
* Morsian (2008—2009)
* Klikkaa mua (2011)

## Ծանոթագրություններ

## Արտաքին հղումներ
* Mikko Nousiainen: Piti tulla Mannerheim, tulikin roisto
Հինդուիզմը Հայաստանում

**Հինդուիզմը Հայաստանում** շատ քիչ է տարածված, որը երկրում սովորաբար ներկայացված է Կրիշնայի գիտակցության միջազգային կազմակերպության և հնդիկ ուսանողների փոքրամասնության միջոցով։

## Կրոնական կազմակերխություններ

Հայաստանում ակտիվորեն գործում են Կրիշնայի գիտակցության միջազգային կազմակերպությունը և Տրանսցենդենտալ մեդիտացիա կրոնական կազմակերխությունները։ 1990 թվականին Կրիշնայի գիտակցության միջազգային կազմակերպությունը առաջին անգամ պաշտոնապես գրացվել է Հայաստանում։ Ներկայումս Հայաստանում բնակվում են այդ կազմակերպության շուրջ 250 անդամներ։ Այն Գյումրի, Վանաձոր, Եղեգնաձոր, Կապան և Աշտարակ քաղաքներում անց է կացնում հավաքույթներ։

## Տես նաև

*Կրոնը Հայաստանում
*Իսլամը Հայաստանում

## Ծանոթագրություններ

## Արտաքին հղումներ

* Indian imprint on Armenia (hinduonnet.com)
* Persecution of Hare Krishna Members in Armenia  (iskcon.com)
* "Hindoos in Armenia" by Dr. Mesrob Jacob Seth
* Indian Students in Armenia (armeniandiaspora.com)
* "When KGB closed in on Lord Krishna" (telegraphindia.com)

Կատեգորիա:Կրոնը Հայաստանում
Կատեգորիա:Հինդուիզմ
Օլեգ Պաշինին

**Օլեգ Ալեքսեևիչ Պաշինին** (, ), ռուսական և ուզբեկական ֆուտբոլիստ, խաղացել է պաշտպանի դիրքում։ Ներկայումս Մոսկվայի «Լոկոմոտիվում» գլխավոր մարզիչի օգնական է։

## Խաղացողի կարիերան
#### Ակումբային
1992-2007 թվականներին հանդես է եկել Մոսկվայի «Լոկոմոտիվում» 14 համարի մարզաշապիկով՝ 2001-ի երկրորդ կեսին վարձավճարով Ճապոնական «Սանֆրեչչե Հիրոսիմա» ակումբում, որտեղ հանդես է եկել Վալերի Նեպոմնյաշչիի ղեկավարությամբ։ 2008 թվականի հունվարի 16-ին հայտարարեց իր խաղային կարիերան ավարտելու մասին։

#### Հավաքականում
2001-ի 2005 թվականներին խաղացել է Ուզբեկստանի հավաքականի կազմում։ Խաղացել է 11 խաղ։

## Մարզչային կարիերա
#### «Լոկոմոտիվ»
Աշխատել է երկրորդ դիվիզիոնի «արևմուտք» գոտում հանդես եկող «Լոկոմոտիվ-2» ֆուտբոլային ակումբի մարզիչ։ 2009 թվականի հունիսի 2-ին պաշտոնապես հեռացել է «Լոկոմոտիվ-2»ի գլխավոր մարզչի պաշտոնից և տեղափոխվել Յուրի Սեմինի հիմնական թիմի շտաբ՝ որպես ֆիզպատրաստության մարզիչ։ 2010 թվականի դեկտեմբերի 12-ին Մոսկվայում ավարտել է 240-ժամյա վերապատրաստման BPC մարզչական դասընթացները և ստացել Pro լիցենզիա։  2011 թվականին նշանակվել է «Լոկոմոտիվ-2»ի գլխավոր մարզիչ Եվգենի Խարլաչևի ավագ օգնական։

#### «Տերեկ»
2013 թվականի հունիսին հայտարարվել էր, որ նա կդառնա Գրոզնիի «Թերեկ» ակումբը գլխավորող Յուրի Կրասնոժանի օգնականներից մեկը։

#### «Խիմիկ»
2014 թվականի մայիսին դարձել է Ձերժինսկի «Խիմիկի» գլխավոր մարզիչը, սակայն արդեն հունիսի վերջին հեռացել է թիմից անձնական պատճառներով։

#### «Լոկոմտիվ»
2014 թվականի սեպտեմբերի 1-ին Օլեգ Պաշինինը դարձավ «Լոկոմոտիվի» երիտասարդական թիմի գլխավոր մարզիչ Դենիս Կլյուևի օգնականներից մեկը։ 2015 թվականի հունիսից մտել է հիմնական թիմի մարզչական շտաբ։ 2016 թվականի օգոստոսի 10-ին, «Լոկոմոտիվի» գլխավոր մարզչի պաշտոնից Իգոր Չերևչենկոյի հրաժարականից հետո, Օլեգ Պաշինինը նշանակվել է «երկաթուղայինների» գլխավոր մարզիչի պաշտոնակատար։ 2016-ի օգոստոսի վերջին Յուրի Սեմինի՝ գլխավոր մարզչի պաշտոնին վերադառնալուց հետո նշանակվել է մարզչի օգնական։

## Ձեռքբերումներ
* Ռուսաստանի Չեմպիոն - 2002, 2004
* Ռուսաստանի առաջնության արծաթե մեդալակիր - 1995, 1999, 2000, 2001
* Ռուսաստանի առաջնության բրոնզե մեդալակիր - 1994, 2005, 2006
* Ռուսաստանի Գավաթի դափնեկիր - 1997, 2000, 2001
* Ռուսաստանի Գավաթի եզրափակչի մասնակից - 1998
* Ռուսաստանի Սուպերգավաթի դափնեկիր - 2003, 2005
* ՈՒԵՖԱ-ի Գավաթակիրների Գավաթի կիսաեզրափակիչի մասնակից - 1997/98, 1998/99

## Ակումբային վիճակագրություն

; Ծանոթագրություններ
: 1.  Высшая лига (высший дивизион) / РФПЛ и J-лига.
: 2.  Вторая лига (второй дивизион) (1992—1993, 1998—2000), Третья лига ПФЛ (1994—1997), Турнир дублёров РФПЛ (с 2001).

## Ծանոթագրություններ

## Արտաքին հղումներ
* 
* Лента новостей об Олеге Пашинине

Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ուզբեկստանի հավաքականի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ
Մինու Մոհրազ

**Մինու Մոհրազ** (, ), իրանցի բժիշկ, հետազոտող և ՄԻԱՎ/ՁԻԱՀի մասնագետ։ Թեհրանի բժշկական գիտությունների համալսարանի Վարակիչ հիվանդությունների պրոֆեսոր և ՄԻԱՎ/ՁԻԱՀ-ի իրանական կենտրոնի ղեկավարը։

## Կենսագրություն
Մոհրազը ծնվել է 1946 թվականի հունվարի 19-ին Իրանի Թեհրան քաղաքում։ 1970 թվականին ավարտել է Թեհրանի բժշկական դպրոցի հանրային առողջապահության ոլորտում ուսումը և 1973 թվականին մասնագիտացել է վարակիչ հիվանդությունների բնագավառում։ Նույն թվականին դարձել է Թեհրանի բժշկական գիտությունների համալսարանի վարակիչ հիվանդությունների պրոֆեսոր։

Մահրազը Իրանում ՄԻԱՎ/ՁԻԱՀ-ի համայնքի անունից բուռն քարոզչություն է իրականացնում, լոբբինգ է անում քաղաքական գործիչներին և հոգևորականներին՝ հիվանդության վերաբերյալ իրազեկման արշավներին աջակցելու համար։ 2001 թվականին Մոհրազին հրավիրել են հարցազրույցի Իրանի Իսլամական Հանրապետության Ձայնում՝ սեռական վարքի և ՄԻԱՎ/ՁԻԱՀ-ի վերաբերյալ տեղեկացվածություն տարածելու համար։ Սակայն նրա նախապայմանն այն էր, որ նրա ելույթը չպետք է գրաքննության ենթարկվի։ Իր ելույթի ժամանակ Մոհրազը ուղիղ եթերում օգտագործել է «պահպանակ» բառը, չնայած այն հանգամանքին, որ այդ բառն արգելված է ԶԼՄ-ներում։

2007 թվականին Մոհրազը համարվել է ՄԻԱՎ/ՁԻԱՀ-ի ոլորտում Իրանի գլխավոր բժշկական փորձագետը։

Իրանում COVID-19 համավարակի ընթացքում Մինուն նշանակվել է կորոնավիրուսների դեմ պայքարի հանձնաժողովի անդամ։ Մարտի 14-ին իրանական ԶԼՄ-ները հայտնում էին, որ Մոհրազը վարակվել է SARS-CoV-2ով։

## Հետազոտություն
Մինու Մոհրազը պարզել է, որ իրանական բանտերում շատ հաճախ տղամարդ կալանավորները սեքսով են զբաղվում այլ տղամարդ կալանավորների հետ, ինչը զգալիորեն մեծացնում է ՄԻԱՎ-ի փոխանցման վտանգը։ Մոհրազի ղեկավարությամբ Իրանի ՄԻԱՎ/ՁԻԱՀ-ի հետազոտական կենտրոնը մշակել է իմունոմոդուլացնող դեղամիջոց (IMOD), որը բաղկացած է յոթ իրանական դեղաբույսերից, ՄԻԱՎ-ով վարակված հիվանդների մոտ որպես օժանդակ դեղամիջոց օգտագործելու համար։

## Ծանոթագրություններ

Կատեգորիա:Իրանցի բժշկուհիներ
Կատեգորիա:Թեհրանի համալսարանի շրջանավարտներ
Սիսներոս (Կոլումբիա)

**Սիսներոս** (), քաղաք և մունիցիպալիտետ Կոլումբիայի հյուսիսում ՝ Անտիոկիա դեպարտամենտում։ Այն հանդիսանում է Հյուսիսարևելյան Անտիոկիա ենթաշրջանի մի մաս։

## Պատմություն
Բնակավայրը, որից քաղաքը հետագայում աճել է, հիմնադրվել է 1910 թվականի փետրվարի 3-ին։ Սիսներոսի մունիցիպալիտետը որպես առանձին վարչական միավոր ստեղծվել է  1923 թվականին։

## Աշխարհագրական դիրք
Քաղաքը գտնվում է դեպարտամենտի արևելյան մասում, Կորդիլերա Կենտրոնական լեռնաշխարհում, Մեդելյին քաղաքից մոտ 57 կմ հյուսիս-արևելք։ Բացարձակ բարձրությունը ծովի մակարդակից 1129 մետր է։

Սիսներոսի մունիցիպալիտետը հյուսիսում սահմանակից է Յոլոմբոյի մունիցիպալիտետին, իսկ հարավում ՝ Սանտո Դոմինգոյի մունիցիպալիտետին:Մունիցիպալիտետի տարածքը 46 կմ² է։

## Բնակչություն
Կոլումբիայի վիճակագրության ազգային վարչական դեպարտամենտի տվյալներով` 2012 թվականին քաղաքի և քաղաքապետարանի համատեղ բնակչությունը կազմել է 9247 մարդ։ Քաղաքապետարանի բնակչության դինամիկան ըստ տարիների. 

Բնակչության չափը 2005 թվականի մարդահամարի տվյալներով, տղամարդիկ կազմել են Սիսներոսի բնակչության 48.6% -ը, կանայք `համապատասխանաբար 51.4%: Ռասայականորեն, սպիտակամորթներն ու մետիսները կազմել են քաղաքի բնակչության 98.8% -ը։ սևամորթները, մուլատները՝ 1,2%: Գրագիտության մակարդակը ողջ բնակչության համար կազմել է 88,5%։

## Տնտեսություն
Սիսներոսի տնտեսությունը հիմնված է գյուղատնտեսական արտադրանքի, շաքարի արդյունաբերության և զբոսաշրջության վրա։

Մունիցիպալիտետի և քաղաքային ձեռնարկությունների ընդհանուր թվի 47.7% -ը առևտրային ձեռնարկություններ են, 39.3% -ը `սպասարկման ձեռնարկություններ, 12.1% -ը` արդյունաբերական ձեռնարկություններ, 0.9% -ը տնտեսության այլ ոլորտների ձեռնարկություններ են։

## Ծանոթագրություններ

Կատեգորիա:Կոլումբիայի քաղաքներ
Լոս Կորդովաս

**Լոս–Կորդովաս** (), քաղաք և մունիցիպալիտետ Կոլումբիայի հյուսիսում ՝ Կորդովա դեպարտամենտում։

## Պատմություն
Բնակավայրը, որից քաղաքը հետագայում աճել է, հիմնադրվել է 1650 թվականի օգոստոսի 16-ին։ Լոս Կորդովասի մունիցիպալիտետը որպես առանձին վարչական միավոր ստեղծվել է 1963 թվականին։

## Աշխարհագրական դիրք
Քաղաքը գտնվում է դեպարտամենտի հյուսիսարևմտյան մասում, Կարիբյան լեռնաշխարհի սահմաններում, Կորդովա գետի ձախ ափին, Կարիբյան ծովի ափից հարավ։ Դեպարտամենտի վարչական կենտրոն Մոնտերիա քաղաքից մոտավորապես 51 կմ արևմուտք-հյուսիս-արևմուտք (WNW ): Բացարձակ բարձրությունը ծովի մակարդակից 10 մետր է։

Լոս Կորդովասի մունիցիպալիտետը հյուսիս-արևելքում սահմանակից է Պուերտո Էսկոնդիդոյի մունիցիպալիտետին, արևելքում՝ Մոնտերիային,  հարավում՝ Կանալետեի մունիցիպալիտետին, արևմուտքում և հարավ-արևմուտքին՝ Անտոկիայի դեպարտամենտին։ Քաղաքապետարանի տարածքը 430 կմ² է։

## Բնակչություն
Կոլումբիայի վիճակագրության ազգային վարչական դեպարտամենտի տվյալներով ՝ 2015 թվականին քաղաքի և քաղաքապետարանի Բնակչության ընդհանուր թիվը կազմել է 23 760 մարդ։ Քաղաքապետարանի բնակչության դինամիկան ըստ տարիների.

Ըստ 2005 թվականի մարդահամարի տվյալների, տղամարդիկ կազմում են Լոս Կորդովասի բնակչության 52,7% -ը, կանայք `համապատասխանաբար 47.3%: Ռասայականորեն, սպիտակամորթներն ու մետիսները կազմում են քաղաքի բնակչության 71% -ը, սևամորթները, մուլատները՝ 28,6%, հնդկացիները `0,4%։ Գրագիտության մակարդակը ողջ բնակչության համար կազմել է 79,2%։

## Տնտեսություն
Մունիցիպալիտետի և քաղաքային ձեռնարկությունների ընդհանուր թվի 59,7% -ը առևտրային ձեռնարկություններ են, 35.1% -ը `սպասարկման ձեռնարկություններ, 3,9% -ը` արդյունաբերական ձեռնարկություններ, 1.3% -ը `տնտեսության այլ ոլորտների ձեռնարկություններ։

## Տրանսպորտը
Քաղաքի հարավային մասով անցնում է 74-րդ համարի մայրուղին (իսպ. ՝ Ruta Nacional 74):

## Ծանոթագրություններ

Կատեգորիա:Կոլումբիայի քաղաքներ
Ժան-Պիեռ Շանժյո

**Ժան-Պիեռ Շանժյո** (, ), ժամանակակից ֆրանսիացի նշանավոր նյարդակենսաբան։ Աշխատությունները նվիրված են մարդու նյարդային համակարգի ուսումնասիրությանը տարբեր մակարդակներում՝ մոլեկուլից մինչև ուղեղ։

Ժան-Պիեռ Շանժյոն համարվում է հետևյալ ակադեմիաների անդամ.
* 1974 — Լեոպոլդինա (Գերմանիա)
* 1983 — ԱՄՆ գիտությունների ազգային ակադեմիա
* 1985 — Շվեդիայի գիտությունների թագավորական ակադեմիա
* 1988 — Ֆրանսիայի գիտությունների ակադեմիա
* 1994 — Արվեստների և գիտությունների ամերիկյան ակադեմիա
* 2004 — Հունգարիայի գիտությունների ակադեմիա
* Եվրոպական ակադեմիա
* EMBO

## Պարգևներ և պատվավոր կոչումներ
* 1978 — Գայրդների անվան միջազգային մրցանակ
* 1982 — *Richard Lounsbery Award*
* 1982 — Վոլֆի անվան մրցանակ բժշկագիտության ասպարեզում
* 1992 — Գիտական հետազոտությունների ազգային կենտրոնի ոսկե մեդալ
* 1993 — *Louis-Jeantet Prize for Medicine*
* 1994 — *Sir Hans Krebs Medal*
* 1995 — *Max-Delbrück-Medaille*
* 1997 — Բաթի համալսարանի պատվավոր դոկտորի կոչում (1997)
* 2001 — Բալցանի անվան մրցանակ
* 2004 — Թոմաս Լյուիսի անվան մրցանակ (Lewis Thomas Prize)
* 2007 — ԱՄՆ ԳԱԱ մրցանակ նյարդագիտության ասպարեզում (NAS Award in the Neurosciences)
* 2008 — *Neuronal Plasticity Prize*
* 2010 — *Pasarow Award*
* 2011 — *Pharmacology Krebs Lecture*, Վաշինգտոնի համալսարան
* 2018 — Ալբերտ Էյնշտեյնի անվան մրցանակ

## Ծանոթագրություններ

## Արտաքին հղումներ
* Jean-Pierre Changeux's Google Scholar page
* Jean-Pierre Changeux's laboratory in 2005
*Jean-Pierre Changeux International Balzan Prize Foundation

Կատեգորիա:Ֆրանսիայի գիտությունների ակադեմիայի անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Եվրոպական ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Փարիզի համալսարանի շրջանավարտներ
Կատեգորիա:Կոլումբիայի համալսարանի դասախոսներ
Կատեգորիա:Ֆրանսիացի կենսաբաններ
Կատեգորիա:Ֆրանսիացի գենետիկներ
Կատեգորիա:Ֆրանսիացի գիտնականներ
Կերգելյան սարահարթ

[մինի|Կերգելյան սարահարթում են գտնվում [Կերգելեն կղզիները]]
thumb|Սարահարթի գտնվելու վայրը. նշված է կղզի
**Կերգելյան սարահարթ,** աշխարհի ստորջրյա խոշոր սարահարթերից մեկը, ունի հրաբխային ծագում, գտնվում է Հնդկական օվկիանոսի հարավում՝ մասամբ Հարավային օվկիանոսում։ Գտնվում է Ավստրալիայից մոտ 3 հազար կմ հարավ-արևմուտք, ձգվածությունը հյուսիս-արևմուտքից հարավ-արևելք կազմում է մոտ 2,2 հազար կմ։ Խորությունները կազմում են 1-ից 4 հազար մետր։

Սարահարթը ձևավորվել է 120 մլն տարի առաջ Գոնդվանայի տրոհման հետևանքով՝ 25 միլիոն տարի տևած մի շարք հզոր մագմատիկ ժայթքումների արդյունքում։

Երկրաբանական ուսումնասիրությունների արդյունքները ցույց են տվել, որ 40 մլն տարի առաջ սարահարթը ցամաք է եղել, կամ շատ փոքր խորության վրա է գտնվել։ Վերին կավիճի նստվածքներում հայտնաբերված փայտի և ածուխի մնացորդները վկայում են, որ սարահարթը կարող էր ծածկված լինել անտառով։ Սարահարթի նստվածքային լեռնային ապարները  նման են ավստրալիական և հնդկական նմուշներին, ինչը ցույց է տալիս, որ նրանք ժամանակին միասնական են եղել։

Օվկիանոսի մակերևույթից վեր խոյացող հրաբուխների գագաթները ձևավորում են Կերգելյան կղզեխումբը, Հերդ կղզին և Մակդոնալդ կղզիները։ Վերջին երկուսը գտնվում են Բիգ Բեն լեռնաշղթայի վրա, որտեղ ժամանակ առ ժամանակ ակտիվանում է հրաբուխը։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Սարահարթեր այբբենական կարգով
Կատեգորիա:Հնդկական օվկիանոս
Կատեգորիա:Հարավային օվկիանոս
Որոշյալ դերանուն

**Որոշյալ դերանուն**, ցույց է տալիս առարկաների կամ անձերի հայտնի, որոշյալ ամբողջություն` միասնաբար կամ առանձին-առանձին վերցրած, առանց դրանք անվանելու, հարաբերակցվում է գոյականին, ածականին, թվականին և մակբային։

* Օրինակ՝

Բոլոր երեխաները ժամանակին վերադարձան՝ յուրաքանչյուրը ուռենու մեկական ճյուղը ձեռքներին։ Այստեղ բոլոր բառը ցույց է տալիս անձերի հայտնի, որոշյալ ամբողջություն` միասնաբար, յուրաքանչյուրը բառը՝ որոշյալ ամբողջություն` առանձին-առանձին վերցրած։

Որոշյալ դերանունները ըստ կիրառության բաժանվում են երկու խմբի՝ հատկանիշային և առարկայական։ Հատկանշային իմաստ են արտահայտում *ամբողջ*, *ամեն*, *ամեն մի*, *բոլոր*, *յուրաքանչյուր*, *ողջ*, *համայն*, *ամենայն*  դերանունները։ Սրանք նախադասության մեջ հիմնականում լինում են որոշիչ`

* Օրինակ՝

Ամբողջ գյուղը եկել էր նրան բարի ճանապարհ մաղթելու։ Առարկայական իմաստ են արտահայտում *ամբողջը*, *ամենը*, *ամեն ինչ* (*ը*), *ամեն մեկը*, *ամեն ոք*, *ամենքը*, *բոլորը*, *յուրաքանչյուրը*, *յուրաքանչյուր ոք*, *ողջը*  դերանունները։ Սրանք հոլովվում են՝ ենթարկվելով *ի* հոլովման՝

* Օրինակ՝

*բոլորի*, *ամեն ինչից*, *յուրաքանչյուրով*, և նախադասության մեջ կատարում են գոյականին հատուկ պաշտոններ. լինում են՝ ենթակա`

* Օրինակ՝

Բոլորն աշխատում էին որսալ նրա հայացքը։ ստորոգյալի մաս`

* Օրինակ՝

-Ուրեմն չկարողացար,- տխրեց Վռամշապուհը։ -Կարողացա,-ասաց վարդապետը,- սա ամբողջն է, լրիվ է։ լրացում`

* Օրինակ՝

Ոնց է ժպտում իմ հոգին Չարին, բարուն, ամենքին։

Առարկայական իմաստ արտահայտող *ամեն մեկը*, *ամենքը*  որոշյալ դերանունները ուղիղ ձևում հանդես է գալիս միայն որոշիչ հոդով։

*Ամեն ինչ(ը)*, *ամեն մեկը*, *ամեն մի*, *յուրաքանչյուր ոք*, *ամեն ոք*  դերանունները հարադրական կազմություն ունեն։ Դրանց բաղադրիչները գրվում են անջատ։

## Որոշյալ դերանունների ընդհանուր նկարագիր
Ըստ իրենց ընդհանրական իմաստի դրսևորման տարբերությունների՝ որոշյալ դերանունները կարելի է բաժանել երեք խմբի՝

# Դերանուններ, որոնք ցույց են տալիս առարկաների քանակային ամբողջությունը՝ չնշելով այդ ամբողջության մեջ մտնող առարկաներին առանձին-առանձին։ Դրանք են՝ *ամենքը*, *բոլորը*։
# Դերանունները, որոնք ցույց են տալիս առարկաների կամ նրանց քանակի ամբողջությունը՝ շեշտելով ամբողջականության մեջ մտնող առարկաներին առանձին-առանձին։ Դրանք են՝ *ամեն*, *ամեն ոք*, *ամեն ինչ*, *ամեն մեկը*, *յուրաքանչյուր*, *յուրաքանչյուր ոք*։
# Դերանուններ, որոնք ցույց են տալիս մի առանձին առարկայի ամբողջությունը։ Դրանք են՝ *ողջ*, *ամբողջ*, *համայն*, *ամենայն*։

Գոյականաբար գործածվելիս հատկանշային և առարկայական խմբի դերանունները կարող են նաև գոյականին հատուկ պաշտոններ կատարել և հանդես գալ ենթակայի, հատկացուցչի, խնդրի, պարագայի շարահյուսական պաշտոններով։

## Տես նաև
* Դերանուն
* Անձնական դերանուն
* Ցուցական դերանուն

## Ծանոթագրություններ

Կատեգորիա:Խոսքի մասեր
Կատեգորիա:Ձևաբանություն
Կատեգորիա:Քերականություն
Թմբկաթաղանթ

thumb|Մարդու թմբկաթաղանթ
Թմբկաթաղանթը բարակ թաղանթ է, որը սահմանազատում է արտաքին ականջը միջին ականջից։ Այն անթափանցելի է օդի, հեղուկի համար և խոչընդոտում է օտարածին մարմինների մուտքը դեպի թմբկախոռոչ։ Թմբկաթաղանթի միջոցով ձայնային տատանումները հասնում են ներքին ականջին։ 
Թմբկաթաղանթ ունեն բոլոր ողնաշարավորները (բացառությամբ պոչավոր և անոտ երկկենցաղների և փորող օձերի):

Մարդկանց մոտ այն տեղադրված  է արտաքին լսողական անցուղու խորքում։

## Բնութագրություն
Թմբկաթաղանթին բնորոշ են`
* **Ձև`** հասուն մարդու մոտ օվալաձև է, երեխաների մոտ՝ շրջանաձև,
***Չափեր`** հասուն մարդու մոտ թբկաթաղանթի երկար տրամագիծը 9.5-10 մմ է, կարճ տրամագիծը՝ 8.5-9 մմ,
***Հաստություն`** 0,1 մմ,
***Գույն`** մարգարտյա կամ մարգարտյամոխրագույն՝ թույլ փայլով։

## Անատոմիական կառուցվածք
Թմբկաթաղանթի մեմբրանը կազմված է երեք շերտից՝
#Արտաքին շերտ` կազմված է էպիդերմիսից, որը արտաքին լսողական անցուղու շարունակությունն է համարվում։
#Միջին շերտ` բաղկացած է մանրաթելային երկու շերտից՝ ճառագայթային և շրջանաձև։ Վնասվելու դեպքում միջին շերտը չի վերականգնվում։
#Ներքին շերտ` կազմված է թմբկախոռոչը պատող լորձաթաղանթից։

## Ձայնի ընկալում
Արտաքին ականջին հասնող ձայնային ալիքներն անցնում են լսողության անցուղով և առաջացնում թմբկաթաղանթի տատանումներ, որոնց հաճախականությունը կախված է ձայնի ուժգնությունից։ Այդ տատանումները փոխանցվում են միջին ականջի լսողական ոսկրիկներին, որոնք 20 անգամ ուժեղացնում են այն, ապա հաղորդում ներքին ականջի ձվաձև պատուհանին։ Ձվաձև պատուհանի թաղանթի տատանումները փոխանցվում են խխունջը լցնող հեղուկին և հիմային թաղանթին, որոնք նույն հաճախականությամբ սկսում են տատանվել և տատանման մեջ են դնում մազակազմ բջիջներին։ Խխունջում տեղավորված ծածկող թաղանթը, հպվելով մազակազմ բջիջներին, առաջ է բերում ընկալիչների դրդում և նյարդային ազդակների առաջացում։ Վերջիններս լսողական նյարդով հաղորդվում են մեծ կիսագնդերի կեղևի քունքային բլթում տեղակայված լսողության կենտրոնին, ուր կատարվում է ձայնի բնույթի, հաճախականության և ուժգնության զանազանում։

## Տես նաև
* Ականջ
*Ականջի հիվանդություններ

## Ծանոթագրություններ

## Գրականություն
*Гапанович В. Я., Александров В. М. Оториноларингологический атлас. — Минск: «Вышейшая школа», 1989.
*Funnell W. R. J. & Laszlo C. A. A critical review of experimental observations on eardrum structure and function (англ.). ORL J Otorhinolaryngol Relat Spec. 1982;44(4):181–205. audilab.bmed.mcgill.ca. Дата обращения 18 апреля 2013. Архивировано 30 апреля 2013 года. (PMID 7050811)
*Balasubramanian T. Tympanic Membrane (англ.). drtbalu.com (2006). Дата обращения 18 апреля 2013. Архивировано 30 апреля 2013 года.

Կատեգորիա:Մարդ
Կատեգորիա:Ականջ
Կատեգորիա:Ականջի հիվանդություններ
Կատեգորիա:Կենսաբանություն
Կատեգորիա:Լսողություն
Կատեգորիա:Անատոմիա